Zorg

Zorg on Eesti metal-ansambel. Zorgi muusikasse on segatud industrial'i, hiphoppi, triphoppi ja rahvamuusikat. Zorg asutati 1999. aastal Tallinnas. Zorg loodi 1999. aasta alguses, kui Tallinnas Lilleküla Gümnaasiumis tegutsenud ansambel Creature läks laiali ning Creature'i liikmed Tanel, Joel, Indrek ja groZmot (Toomas) moodustasid uue ansambli, mille stiiliks oli algselt planeeritud triphop. Algselt pidi Zorgist tulema hoopis midagi muud. Kogu seltskond kuulas innukalt Massive Attacki ja Trickyt ning Zorgi signatuuriks pidi saama spagetivesterni "kauboikitarridega" maitsestatud triphop. Kohe alguses liitus bändiga ka Renx ehk Dr.R, kes samal ajal tegi Lilleküla Gümnaasiumis funk metal'i bändi Rhapsody. Esialgu planeeritud muusikastiilist sai õige pea midagi hoopis karmimat. Paraku kiskus see suund väga kiiresti käest ning ainsateks lugudeks, mille puhul esialgne kavatsus ehk veidi läbi kumab, on "Daydream" ja "Voices Of Silence". Kõik ülejäänud lood löövad puhta tööstusmürana otse kõrva. Esimesed lood salvestati 1999. aasta keskel ning muusikastiiliks jäi industriaalse alatooniga metal. Detsembris 1999 hakati muusikat levitama internetis. Aastal 2001 liitus Zorgiga Riina – bänd tutvus temaga Eesti (ulme)kirjaniku Karen Orlau kaudu, kes on kirjutanud mitme "Artificiali" loo sõnad. 2004. aasta alguses soojendas Zorg Clawfingerit ja avaldas LP singli “Activator”, millel lugu “The One” remiksisid No Big Silence, DJ Critikal, Forgotten Sunrise, Barbariz, Virx ja Zorg ise. Plaadi lõpulugu on ligi 30-minutiline suurvorm "Activator", mille algus on tänaseni Zorgi kontserdi intro. Järgnes pikem stuudiopaus. 4. märtsil 2011 pärjati Zorg Radio Mania aasta üllataja muusikaauhinnaga. 7. oktoobril 2011 ilmus Zorgi esimene muusikavideo, mis oli tehtud piksillatsioonitehnikas ja valmis Fork Filmi abiga. Video on albumi nimiloole “Rooste”. 2013. aastal ilmunud Kukerpillide 40 tegevusaastat tähistanud plaadi jaoks salvestas Zorg oma versiooni loost "Jahitrofeed". "See lugu on käinud minuga kaasas lapsepõlvest saati. Miski imeline jõud ja sõnum on selles loos," kommenteerib loo valikut Zorgi laulja Lemo. 24. mail 2013 ilmus Saksamaal internetikogumik "Depeche Rock Covers vol. 2", mille väljaandja pöördus Zorgi poole palvega teha kogumiku jaoks üks lugu. Bänd valis selleks loo "Behind The Wheel". 14. aprillil 2014 ilmus kolmas stuudioalbum – "Hüperborea". Plaadil on 10 uut lugu, 2 kaverit ja 2 remiksi. Uut albumit reklaamiv ringreis tehti koos rap metal'i bändiga Driven. Bänd esines kontsertidega Tallinnas, Tartus, Võrus, Narvas ja Pärnus. Lemo – vokaal Intz – kitarr Dr.R – bass, taustavokaal groZmot (Toomas) – süntesaator, sampler, taustavokaal Joel – trummid Tanel – vokaal Riina – vokaal 2001 "Artificial" (Zorg Sound Laboratory 2001) 2002 "XXX" (EP) (Zorg Sound Laboratory 2002) 2004 "Activator" (Zorg Sound Laboratory 2004) 2010 "Rooste" (Zorg Sound Laboratory 2010) 2014 "Hüperborea" (Zorg Sound Laboratory 2014) 2010 "Õndsus" (Zorg Sound Laboratory 2010) 2010 "Hüpikhiir" (Zorg Sound Laboratory 2010) 2011 "Mann" (Zorg Sound Laboratory 2011) 2011 "Rooste" (Zorg Sound Laboratory 2011) 2012 "Jahitrofeed" (Zorg Sound Laboratory 2012) 2013 "Behind The Wheel" (Zorg Sound Laboratory 2013) 2014 "AS Maa" (Zorg Sound Laboratory 2014) Personal Jesus (Depeche Mode kaver tribuutplaadile No Hidden Catch) (EP XXX 2002) Eat Me Alive (Judas Priest kaver tribuutplaadile Worship Judas Priest) (EP XXX 2002) Mann (Kukerpillide kaver juubeliplaadile Pojad on mul õige naksid) (EP XXX 2002) [o3] No Face remix A_Rühm Marukoer Zorg remix No Big Silence Starstealer remix Goresoerd Hauakivid segatud by Zorg Jahitrofeed (Kukerpillide 40 sünnipäeva kogumikule) Behind The Wheel (Depeche Rock Covers vol.2) "Rooste" (Zorg Sound Laboratory & Fork Film 2010) Zorgi koduleht Zorgi Facebook Zorgi YouTube Zorgi myspace Zorgi Blogspot Zorg Reverbnation ZORG Soundcloud Albumi "Artificial" arvustus Albumi "Rooste" arvustus